Amt Hagen

Dat Amt Hagen weer en Verwaltungsrebeed in Bremen-Veern un in dat Königriek Hannover mit Seet in Hagen binnen de Landdrostie Stood. Dor hett groff dat Rebeed von de hüdige Gemeen Hagen tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

 Geografie 

Dat Amt is in’n Noorden an dat Amt Leh grenzt (vör 1831 Gericht Leh un Amt Stotel-Vieland), in’n Noordoosten an dat Gericht Beverst (na 1852 Amt Beverst), in’n Süüdoosten an dat Amt Oosterholt, in’n Süden an dat Gericht Neenhusen (bet 1852) un dat Gericht Meyenborg (na 1852 Amt Blomendal), in’n Süüdwesten an dat Amt Blomendal un dat ollnbörgsche Amt Braak, in’n Westen an dat ollnbörgsche Amt Roonkarken (na 1858 dat Amt Ovelgunn) un in’n Noordoosten an dat ollnbörgsche Amt Landwörden.

 Bet 1852 

Dat Rebeed von dat Amt weer bet 1350 mit de Herrschop von de Greven von Stotel verbunnen. Nadem de Greev Rudolf III. 1350 ahn Arven doodbleven is, hett dat Stried geven, ’keen nu de Herrschop över Stotel hebben schull. Dat is so utgahn, dat dat Doomkapittel von dat Arzbisdom Bremen un de Raad von de Stadt Bremen tohoop en Amtmann in Hagen insett hebbt. Dor hebbt de Böörd Braamst un de Masch von Oosterstood tohöört.

Von 1389 bet 1423 weren dat Amt un dat faste Huus Hagen verpannt an de Greven von Ollnborg.

Nadem de Sweden dat fröhere Arzstift Bremen övernahmen harrn, hebbt de Sweden dat Amt Hagen 1646 Schering Rosenhane as Lehn geven. Mit de sweedsche Redukschoon von 1680 müssen de Arven dat Lehn aver wedder an de Kroon trügggeven. 1719 is dat Amt an dat Kurförstendom Bruunswiek-Lümborg övergahn.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Hagen weer in disse Tied de Seet von den Kanton Hagen. 1813 müssen de Franzosen dat Amt denn opgeven un de ole Stand is wedderkamen.

An’n 1. Januar 1831 hett dat Amt Hagen de Kriminalgerichtsborkeit för dat Gericht Neenhusen, dat Gericht Leh un dat Amt Stotel-Vieland övernahmen.Juristische Zeitung für das Königreich Hannover. Band 6, 1831, Sied 97

1848 weer dat Amt so 276,68 km² groot.

 Öörd Stand 1848 

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

Masch von Oosterstood
+ Noord-Oosterstood  Oort  Lüüd  Hüüs  Aard  Status 1  Büttel  38  13  Dörp   2  Neenlann  314  48  Dörp     Neenlannermoor  73  13  Dörp     Reepen  22  5  Dörp   3  Rechtenfleth mit de Anbos Feldhoff un Rechtenflethermoor  484  79  Dörp   4  Saans mit de Hüüs von Saanstermoor  558  90  Dörp   
+ Süüd-Oosterstood  Oort  Lüüd  Hüüs  Aard  Status 1  Offenwarden  269  47  Dörp     Offenwardermoor  174  26  enkelte Hüüs   2  Weersbe  432  74  Dörp     Weersbermoor  21  4  enkelte Hüüs   3  Rechtebe  143  23  Dörp   4  Wortfleet  256  42  Dörp   5  Uthleer  730  123  Dörp     Cleve  4  1  eenstelligen Hoff   6  Aschwarden  392  60  Dörp     Brook  59  11  Dörp     Hassel  26  4  Dörp   7  Hinnebeck  237  45  Dörp  + Böörd Braamst  Oort  Lüüd  Hüüs  Aard  Status 1  Albst  160  28  Dörp   2  Ax  240  42  Dörp   3  Bokel mit Kraansmoor  394  75  Dörp     Seebeek  11  1  Dörp     Hassbüttel  16  2  Dörp   4  Braamst  391  69  Dörp     Gackau  8  2  eenstelligen Hoff un Möhl   5  Bremerhorn  14  2  eenstelligen Hoff   6  Dammhagen  605  95  Dörp     Börsten  40  6  Dörp   7  Dörphagen  151  28  Dörp   8  Driftseth  431  75  Dörp   9  Finn  94  17  Dörp   10  Hahnenknoop  78  15  Dörp   11  Harndorp  105  21  Dörp   12  Hein  151  22  Dörp   13  Heis  170  26  Dörp   14  Hollen  211  30  Dörp   15  Hoop  58  10  Dörp     Seelhorn  5  1  enkelten Hoff   16  Langendammsmoor  92  15  Dörp   17  Leernst  183  30  Dörp     Seedörp  14  3  enkelte Hööv     Düngel  6  1  Wahnung von’n Holtvaagd   18  Loh  85  14  Dörp   19  Lübbs  213  37  Dörp   20  Swegen  59  7  Dörp   21  Wittenbarg  33  5  Dörp   22  Wittst  146  19  Dörp   23  Wolsbuddel  134  22  Dörp     Heesen  7  1  eenstelligen Hoff   24  Wohlthöben  33  5  Dörp  

 1852-1885 

Dat Amt Hagen is bi de Verwaltungs- un Justizreform an’n 1. Oktober 1852 in dat Königriek Hannover denn grötter worrn. Dor sünd dat Gericht Kassbrook un dat Gericht Neenhusen tokamen. As Gericht för dat Amt is to’n 1. Oktober 1852 dat Amtsgericht Hagen inricht worrn. Dör Verordnung von’n 28. September 1852 is denn ok noch de Oort Stubben von dat Amt Beverst an dat Amt Hagen wesselt.Hannoversche Gesetzgebung über Staats- und Gemeinde-Verwaltung. Helwing, 1852, Sied 80b

1859 bi de nächste Verwaltungsreform hett sik an dat Amt Hagen nix ännert.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Leh tohöört.

 Na 1885 

Bi de Verwaltungsreform in Prüßen to’n 1. April 1885 is dat Amt Hagen oplööst worrn un dor is tohoop mit den Deel süden de Geest von dat Amt Leh de Kreis Geestmünn von worrn. Blots de Gemenen Aschwarden-Brook un Hinnebeck sünd in’n Kreis Blomendal wesselt.

 Inwahnertall 

 Amtlüüd 

 –1655: Albertus Matthießen
 1655–1665: Arnold Clodius
 1665–: Ehrenfried Richter
 –1772: Johann David Grote
 –1801: Levin von Schlepegrell
 1802–1824: Johann Friedrich Wiese
 1825–1844: Wilhelm Georg Conrad Arnold Kestner
 August Friedrich Albert von Bothmer
 –1854: Joseph Voß
 1855–1865: Theodor Fachtmann
 1866–1875: Carl August Friedrich Lehmann
 –1881: Georg Carl David Stegemann
 –1885: Hermann Franzius (Verwalter)

 Amtsschrievers 

 Christian Wilhelm Schönezahl
 Johann Christian Heider
 ~1734: Goert Bernhard Matthaei
 1780–: Otto Christoph Heise
 ~1803: Theodor Christian Wilhelm Reinbold

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Provinz Hannover
Kategorie:Gifft dat nich mehr